पाएं अपने शहर की ताज़ा ख़बरें और फ्री ई-पेपरडाउनलोड करें
जिले में 3 दिन में कोरोना की पॉजिटिविटी रेट 45 से घटकर 30 प्रतिशत पर पहुंच गई है। इसकी एक वजह यह भी सामने आ रही है कि कोरोना की जांच के लिए टेस्टिंग किट खत्म हो गए थे। इसलिए सैंपलिंग पर भी असर पड़ा था। लेकिन अब टेस्टिंग किट वापस आ गए हैं तो एक बार फिर से चिकित्सा विभागा का फोकस सैंपलिंग बढ़ाने पर होगा। जिले में कोरोना के मरीजों में तेजी से इजाफा हो रहा है। शुक्रवार काे 208 नए संक्रमित मरीज सामने आए।
जबकि 920 मरीज स्वस्थ हुए। काेराेना से 7 मरीजों की माैतें भी हुई। शुक्रवार को 1457 लोगों के सैंपल लिए गए। जानकारी के अनुसार जिले में कोरोना के अब तक 28107 मरीज मिल चुके हैं। इनमें से 21744 मरीज स्वस्थ हो चुके हैं। अब तक 253904 लोगों की सैंपलिंग हो चुकी है। अभी भी 6363 केस एक्टिव है। कोरोना से अब तक 295 मरीज दम तोड़ चुके हैं। जिले का रिकवरी रेट भी 77.30 पहुंच गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn